4 หุ้นโรงกลั่นเขียวยกแผง เล็งผลงานเด่นตามค่าการกลั่นพุ่ง ชู ESSO-BCP ยัง Laggard
4 หุ้นโรงกลั่นเขียวยกแผง เล็งผลงานเด่นตามค่าการกลั่นพุ่ง ชู ESSO-BCP ยัง Laggard
2 ต.ค. 2560

ผู้สื่อข่าวรายงานว่า หุ้นในกลุ่มโรงกลั่นขยับขึ้นทั่วหน้านำโดย บริษัท เอสโซ่ (ประเทศไทย) จำกัด (มหาชน) หรือ ESSO ณ เวลา 10.27 น. อยู่ที่ระดับ 14.00 บาท บวก 0.50 บาท หรือ 3.70% ด้วยมูลค่าซื้อขาย 722.16 ล้านบาท ส่วนบริษัท บางจาก คอร์ปอเรชั่น จำกัด (มหาชน) หรือ BCP ณ เวลา 10.28 น. อยู่ที่ระดับ 41.25 บาท บวก 1.25 บาท หรือ 3.12% ด้วยมูลค่าซื้อขาย 259.47 ล้านบาท
ด้านบริษัท สตาร์ ปิโตรเลียม รีไฟน์นิ่ง จำกัด (มหาชน) หรือ SPRC ณ เวลา อยู่ที่ระดับ 17.80 บาท บวก 0.10 บาท หรือ 0.56% ด้วยมูลค่าซื้อขาย 292.93 ล้านบาท ส่วนบริษัท ไทยออยล์ จำกัด (มหาชน) หรือ TOP ณ เวลา 10.32 น. อยู่ที่ระดับ 92.75 บาท บวก 0.25 บาท หรือ 0.27% ด้วยมูลค่าซื้อขาย 27.88 ล้านบาท
บล.ยูโอบี เคย์เฮียน (ประเทศไทย) ระบุในบทวิเคราะห์ฯว่า กลุ่มโรงกลั่น อยู่ในช่วง seasonal peak โดยคาดผลประกอบการจะออกมาดี
ส่วนบล.อาร์เอชบี (ประเทศไทย) ระบุว่า มีแรงเก็งกำไรหุ้นในกลุ่มโรงกลั่นเป็นรายตัว อย่าง ESSO เนื่องจากราคาหุ้นค่อนข้าง Laggard เมื่อเทียบกับกลุ่ม ที่ส่วนใหญ่ปรับตัวขึ้นไปสอดคล้องกับค่าการกลั่นที่แตะระดับ 10-11 ดอลลาร์/บาร์เรลในช่วงต้นเดือนก.ย. แล้ว  ซึ่งปัจจุบันค่าการกลั่นเริ่มชะลอลงอยู่ในระดับ 8-9 ดอลลาร์/บาร์เรล
ด้านบล.ไอร่า ระบุในบทวิเคราะห์ฯแนะนำหุ้น บมจ.บางจาก คอร์ปอเรชั่น (BCP) เนื่องจากราคาหุ้นยัง Laggard หุ้นอื่น ๆ ในกลุ่มโรงกลั่น และราคา BCPG ที่ปรับขึ้นยังไม่สะท้อนในราคา BCP พร้อมคาด 3Q/60 ผลการดำเนินงานมีแนวโน้มโดดเด่น ตามค่าการกลั่น และคาดมีกำไรจาก Stock ตามราคาน้ำมันที่เพิ่มขึ้น
 